**Jani Kiviharju** (s. 26. joulukuuta 1974 Turku) on suomalainen entinen jääkiekkoilija, joka toimii nykyään Turun Palloseuran B1-nuorten päävalmentajana. 

Kiviharju oli pelipaikaltaan oikea laitahyökkääjä. Hän edusti urallaan SM-liigassa vain TPS:ää tehden yhteensä 359 runkosarjaottelussa tehot 36+66=102 ja hän keräsi 190 jäähyminuuttia. Pudotuspeleissä Kiviharju pelasi 67 ottelua tehopistein 10+11=21 ja keräten 36 jäähyminuuttia. Pienikokoinen Kiviharju tunnettiin TPS:ssä lähinnä nelosketjun "ärhäkkänä taistelijana", joka sai vastuuta erikoistilanteissa ja ärsytti vastustajia. Hän pelasi urallaan myös Ranskassa ja Tanskassa.

Pelaajaura
----------

Kiviharju oli TuTon kasvatti. Hän pelasi myöhemmät juniorivuotensa kuitenkin Turun Palloseurassa, jossa Kiviharju voitti A-nuorten SM-hopeaa vuosina 1993 ja 1994. Kaudella 1994–1995 hän pelasi ensimmäiset miesten pelinsä I-divisioonajoukkue Kiekko-67:ssä, jossa tulokaskausi toi 44 runkosarjaottelussa tehot 13+25=38, joilla Kiviharju voitti joukkueen sisäisen syöttöpörssin ja jakoi sisäisen pistepörssin voiton Arto Vuodin kanssa. Kaudella 1995–1996 hän voitti tehoilla 10+35=45 joukkueen sisäisen piste- ja syöttöpörssin.

Kaudeksi 1996–1997 Kiviharju siirtyi TPS:n SM-liigajoukkueeseen, jossa tulokaskausi toi 37 runkosarjaottelussa tehot 4+4=8 sekä viidessä playoff-ottelussa yhden syöttöpisteen. Hän voitti kauden päätteeksi SM-hopeaa. Kiviharju voitti TPS:ssä sittemmin myös Suomenmestaruuden vuosina 1999, 2000 ja 2001 sekä SM-hopeaa vuonna 2004. Hän jakoi viimeimpänä mainitun kevään pudotuspelien tehotilaston voiton joukkuetoverinsa Joni Liuksen ja Ilveksen Toni Dahlmanin kanssa lukemalla +7. Kiviharju teki SM-liigassa parhaillaan 22 tehopistettä kaudella 1999–2000. Hän muodosti 2000-luvun puolella tunnetun "rottaketjun" Mikko Rauteen ja Marco Tuokon kanssa. Kiviharju edusti TPS:ää myös EHL:ssä kausina 1996–1997, 1997–1998 ja 1999–2000 sekä Spengler Cupissa vuonna 2003.

Kausi 2004–2005 oli Kiviharjulle ensimmäinen Turun ulkopuolella; hän edusti Ranskan Ligue Magnusissa pelannutta Scorpions de Mulhousea, jossa Kiviharju voitti mestaruuden keväällä 2005. Elokuussa 2005 hän teki sopimuksen tanskalaisjoukkue EfB Ishockeyn kanssa. Kiviharju jakoi tehoilla 11+12=23 joukkueen sisäisen pistepörssin kolmannen sijan Sami Karjalaisen kanssa. Hän lopetti pelaajauransa kevääseen 2006.

11. helmikuuta 2012 Kiviharju vahvisti II-divisioonajoukkue Kuusamon Pallo-Karhuja ottelussa Sotkamon Kiekkoa vastaan. Ottelussa PaKaa vahvisti myös muita entisiä TPS-pelaajia; Kalle Sahlstedt, Tony Virta, Mikko Eloranta, Mika Suoraniemi sekä aiemmin kauden 2011–2012 aikana joukkueen pelaajavalmentajana toiminut Marko Kiprusoff. Vastaavanlainen II-divisioonaottelu, jossa oli mukana ex-TPS-pelaajia, järjestettiin PaKassa myös vuotta aiemmin.

Valmentajaura
-------------

Kiviharju on toiminut pelaajauransa jälkeen mm. TPS:n A-nuorten apuvalmentajana. Tammikuussa 2011 hän liittyi loppukaudeksi 2010–2011 Jukka Koivun johtamaan TPS:n SM-liigajoukkueen valmennustiimiin. Kiviharju liittyi TPS:n valmennustiimiin taas lokakuussa 2012 Juha Pajuojan apuvalmentajaksi loppukaudeksi 2012–2013.

Kiviharju ei valmentanut TPS-pestinsä jälkeen välillä missään, vaan piti kaksi välikautta. Hänet nimettiin taas TPS:n apuvalmentajaksi ja joukkueenjohtajaksi Ari-Pekka Selinin johtamaan valmennustiimiin kolmivuotisella sopimuksella kaudeksi 2015–2016. Kaudeksi 2017–2018 Kiviharju siirtyi C-junioreiden valmentajaksi ja 2018–2019 B-junioreiden valmentajaksi.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1994–1995 | Kiekko-67 | I-divisioona | 44 | 13 | 25 | 38 | 80 | 3 | 1 | 2 | 3 | 2 |
| 1995–1996 | Kiekko-67 | I-divisioona | 38 | 10 | 35 | 45 | 65 | 6 | 3 | 3 | 6 | 16 |
| 1996–1997 | TPS | SM-liiga | 37 | 4 | 4 | 8 | 16 | 5 | 0 | 1 | 1 | 2 |
| 1997–1998 | TPS | SM-liiga | 29 | 5 | 3 | 8 | 20 | 4 | 0 | 1 | 1 | 2 |
| 1998–1999 | TPS | SM-liiga | 53 | 2 | 11 | 13 | 26 | 10 | 1 | 1 | 2 | 10 | Kanada-malja |
| 1999–2000 | TPS | SM-liiga | 51 | 9 | 13 | 22 | 44 | 11 | 3 | 1 | 4 | 0 | Kanada-malja |
| 2000–2001 | TPS | SM-liiga | 52 | 8 | 12 | 20 | 20 | 10 | 1 | 4 | 5 | 2 | Kanada-malja |
| 2001–2002 | TPS | SM-liiga | 42 | 4 | 8 | 12 | 28 | 7 | 2 | 1 | 3 | 2 |
| 2002–2003 | TPS | SM-liiga | 54 | 1 | 7 | 8 | 26 | 7 | 0 | 1 | 1 | 6 |
| 2003–2004 | TPS | SM-liiga | 41 | 3 | 8 | 11 | 10 | 13 | 3 | 1 | 4 | 12 |
| 2004–2005 | HC Mulhouse | Ranska | 25 | 10 | 18 | 28 | 26 | 10 | 5 | 4 | 9 | 4 |
| 2005–2006 | EfB Ishockey II | Tanska I | 1 | 3 | 4 | 7 | 0 | – | – | – | – | – |
|  | EfB Ishockey | Tanska | 27 | 11 | 12 | 23 | 46 | 5 | 2 | 2 | 4 | 8 |
| 2011–2012 | PaKa | II-divisioona | 1 | 0 | 1 | 1 | 2 | – | – | – | – | – |
| 8 kautta | yhteensä | SM-liiga | 359 | 36 | 66 | 102 | 190 | 67 | 10 | 11 | 21 | 36 |

Lähteet
-------

* Jani Kiviharju The Internet Hockey Databasessa (englanniksi)
* Jani Kiviharju *Elite Prospects*. Everysport Media Group AB.  (englanniksi)

### Viitteet

1. 1 2  TPS-legenda: Jani Kiviharju  3.10.2012. HC TPS. Viitattu 5.10.2012. [vanhentunut linkki]
2. 1 2 3 4  Jani Kiviharju *Elite Prospects*. Everysport Media Group AB.  (englanniksi)
3. 1 2  Huippukiekkoilijoita PaKa-paitaan Pallo-Karhut.  Arkistoitu 1.1.2015. Viitattu 5.10.2012.
4. ↑  Jani Kiviharju Tanskan mestaruussarjaan  27.8.2005. Turun Sanomat. Viitattu 5.10.2012.
5. ↑  Kunnari, Timo: Kuusamon Pallo-Karhuille taas ex-NHL-vahvistuksia  25.1.2012. MTV Oy. Viitattu 5.10.2012. [vanhentunut linkki]
6. ↑  Jani Kiviharju liittyy TPS:n valmennustiimiin  24.1.2011. HC TPS. Viitattu 5.10.2012. [vanhentunut linkki]
7. ↑  TPS kokosi valmennustroikkansa  16.10.2012. Jatkoaika.com. Viitattu 16.10.2012.
8. ↑  Eric Perrin Turkuun - TPS:lle useita sopimuksia  21.4.2015. Jatkoaika.com. Viitattu 25.11.2015.
9. ↑  TPS julkisti odotetun valmennustiimin, Koivu mukaan urheilujohtoon Kiekkoareena. Viitattu 25.9.2018.

TPS – SM-liiga
1 Autio |
4 M. Jokinen |
6 Rafkin |
7 Lauridsen |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
49 Wernblom |
51 Nurmi |
52 Palmu (**A**) |
55 Johansson |
57 Munkki |
58 Väisänen |
59 Hemming |
61 Jasu (**C**) |
62 Jürgens |
63 Kulmala |
67 Sevänen |
76 Lindsten |
77 Haapanen |
81 Koskinen |
84 Pikkarainen |
91 J. Jokinen  

Valmentajat Miettinen – Kalto – Salo – Moisanen – Mierlahti – Rosendahl – Granholm